বলিউড ছেড়ে হলিউডে বেশ কিছুদিন আগেই প্রিয়ঙ্কা চোপড়া পাড়ি দিয়েছেন। বহুবার বর্ণবিদ্বেষের শিকারও হয়েছেন। কিন্তু কখনই আত্মবিশ্বাসের অভাব দেখা যায়নি তাঁর মধ্যে। সম্প্রতি সোশ্যাল মিডিয়ায় ট্রলড হওয়ার পর যোগ্য জবাবও দেন প্রিয়ঙ্কা। কিন্তু এবার বলিউডেরই আর এক নায়িকা পিগি চপস-এর প্রশংসা করতে গিয়ে তাঁকে ‘লাতিনা’ বলে ডাকলেন। বলিউডের এই নায়িকা হলেন নার্গিস ফকরি। 

ছবি- টুইটার 
একটি হোর্ডিং-এ এক শ্যাম্পুর বিজ্ঞাপনে প্রিয়ঙ্কার ছবি দেখে নার্গিস টুইট করেন, ‘‘ঘুম থেকে উঠেই এই সুন্দরীকে দেখলাম। ভাবছিলাম কে এই লাতিনা! প্রিয়ঙ্কা চোপড়া, তোমায় সুন্দর লাগছে!’’ 

ছবি- টুইটার
বি-টাউনের অভিনেত্রীকে ‘লাতিনা’ কী ভাবে ভাবলেন নার্গিস ফকরি, তা নিয়ে প্রশ্ন উঠছে। তবে নার্গিসের সমস্ত সংশয় পরিষ্কার করে দিয়ে প্রিয়ঙ্কা পাল্টা টুইট করেছেন, ‘‘ধন্যবাদ নার্গিস। কিন্তু এখানেই সবটাই ভারতীয়।’’